Kodin Kuvalehti – Blogit | Kati's way – { olen äiti, mutta mulla on myös nimi }
klo 22:21 | 13.6.2016
Nuorimmainen on päättänyt, ettei illat ole nukkumista varten, vaan nukahtamista koitetaan venyttää ja venyttää myöhäisemmäksi vaikka millä keppaskonsteilla. Niinpä rantauduin lastenhuoneeseen lukemaan blogeja ja skrollailemaan instaa läpi. Muiden elämää seuratessa, pieni kateus koittaa nostaa aina välillä päätään. "Olisinpa minäkin tuolla urheilemassa, pääsisinpä minäkin matkalle, olisipa hauskaa päästä tuulettumaan ja saada skumppalasi käteen" jne. Ja seuraavaksi muistan taas ne hetket, kun olen ollut maailmalla liitelemässä, matkustellut, viillettänyt menemään ja nauttinut elämästä. En kiistä, etteikö juhliminen tai urheileminen olisi hauskaa. Ihan varmasti on. On maailman mahtavinta olla ulkona omana itsenään, tulla nähdyksi ja olla vain Kati. Sillä äitinäkin ehtii olemaan ja saamaan erilaista huomiota enemmän kuin tarpeeksi. Tässä pienen kaksivuotiaan pojan tuhistessa kainalossa muistan myös ne kerrat, kun hienossa ravintolassa onkin tullut orpo olo ja tarve kiirehtiä takaisin kotiin omien pariin. Skumppalasillinen ei olekaan tehnyt auvoiseksi vaan saanut haikeuden nousemaan pintaan. Kaikki hauskuus, mikä verkkokalvoille piirtyy, ei siis välttämättä pidä täysin paikkaansa. Miksi siis antaa kateudelle tilaa omassa mielessä tai elämässä. Äitiys on tasapainoilua kahden eri minän välillä. Joskus se toinen minä pukee pitsibodyn päälle ja spandexpöksyt jalkaan ja lähtee Beyonce- bileisiin. Suurimman osan aikaa olen kuitenkin ihan tavallinen äiti, jonka paikka on kotona lihapatojen ääressä. Ei uhrautuen, vaan rakkaudesta näitä pieniä pörriäisiä kohtaan. äiti
klo 13:34 | 14.6.2016
Hyvä huomio: ei kannata kadehtia muiden elämää vaan nähdä hyvä omassa elämässä. Se johtotähtenä! Laitan tämän tänään jakoon KK:n Facebook-sivulla.
Ilmoita asiattomaksi pop the cock
klo 15:39 | 17.6.2016
You know my name. =D
klo 22:56 | 17.6.2016
Hahaa! Tää poksahtava kukko (tai korkki) jää kyllä eläväksi legendaksi. vastaa
Ilmoita asiattomaksi poksahtava kukko
klo 7:09 | 18.6.2016
Kuuntelin tota Chris Cornellin biisiä just Spotifysta ja kurkkasin samalla oliks päivitellyt. :)
Mut joo, poksahduksia välillä tarvitaan. vastaa
klo 12:31 | 12.6.2016
Kymmenen vuoden kokemuksella ja useat syntymäpäivät, halloweenjuhlat ja muut kekkerit järjestäneensä sekä tapahtumien järjestämistä opiskelleena ajattelin listata muutaman vinkin lastenjuhlien suunnitteluun:
1. Vieraslistan suunnittelu
Kutsutaanko juhliin vain lapsia vai myös aikuisia? Jos lapsille pidetään omat kaverijuhlat, on hyväksi opittu vierasmäärä yksi per ikävuosi. Neljävuotiaalle neljä kaveria jne. Jos taas juhliin osallistuu myös aikuiset, kannattaa miettiä kutsutaanko kaikki vieraat samaan aikaan vai esimerkiksi lapsiperheet ensin ja muut sukulaiset muutamaa tuntia myöhemmin. Jos juhlavastaanotto sujuu liukuvalla aikataululla saat luultavasti enemmän aikaa vaihtaa kuulumisia kaikkien vieraiden kanssa. Toisaalta, viimeiseksi tulevat saattavat päästä juhlapöytään, jossa on jäljellä vain rippeet tarjottavista.
2. Milloin Mikäli suunnittelemanasi päivänä on esimerkiksi ylioppilaiden ja ammattikoululaisten valmistumispäivä tai samalla paikkakunnalla järjestetään isompi lasten tapahtuma, suosittelen harkitsemaan juhlien järjestämistä toisena päivänä. Tällä keinolla varmistat, että mahdollisimman moni pääsee mukaan juhlimaan. Kaikkien kalenteriin ei juhlat siltikään välttämättä mahdu ja sille ei vaan voi mitään. Jos juhliin on tulossa paljon lapsivieraita, kannattaa myös miettiä päiväunien ajankohtaa ja järjestää juhlat hieman myöhemmin iltapäivällä.
3. Missä
Nykyään tarjolla on jos jonkinnäköistä juhlapaikkaa, missä juhlat voi järjestää. Usein "helppoudesta" joutuu kuitenkin pulittamaan suht pitkän pennin. Omassa kodissa järjestäessä pitää taas huomioida tilan riittävyys ja mahdollinen stressi siivoamisesta, leipomisesta yms. Lasten kanssa ei kaikki aina suju kuin Strömsössä, joten kannattaa pyytää hyvissä ajoin apua järjestelyissä. Kesällä piha ja terassi luo lisätilaa, mikäli sää sen sallii. Piknikhenkiset synttärit voi olla myös todella hauskat, mutta tarvitsee kyllä vaihtoehtoisen suunnitelman sateelle. Kannattaa myös tarkastaa, onko lähellä kerhotilaa tai voiko esimerkiksi päiväkodin salia vuokrata juhlatarkoitukseen.
Meillä on pidetty useammat teemapippalot kuten Beach partyt, korissynttärit, T-Rex juhlat ja Super Mario-kekkerit. Teema saa mielellään näkyä jo kutsukorteissa ja tietysti mahdollisissa ohjelmanumeroista/leikeissä. Aasinhäntää voi hyvin leikkiä vaikkapa kiinnittämällä Mariolle viikset jne. Usein juhlan teema kertoo jotain myös lapsen sen hetkisestä mielenkiinnon kohteesta ja saattaa auttaa lahjan valitsemisessa. Koristeluun löytyy hyviä vinkkejä esimerkiksi Pinterestistä. Kaikkea ei siis tarvitse ostaa valmiina. Toki juhlat voi pitää myös ilman varsinaista teemaa. Usein vanhemmat asettaa liian isot tavoitteet koristeiden ym. suhteen, kun lapselle riittäisi pari palloa ja herkulliset tarjottavat. Tästä ei siis todellakaan kannata ottaa liikaa stressiä
5. Mitä tarjolle
Harvempi lapsi loppupeleissä pitää kakusta, joten sen voi hyvin korvata myös vaikka jäätelöllä. Ruoka-aine allergiat ja muut rajoitukset kannattaa tarkastaa etukäteen, jotta kaikille vieraille olisi jotain tarjolla. Makeiden herkkujen lisäksi lastenjuhlissa voi tarjota vaikkapa Hot dogeja tai pizzaa. Jos juhliin tulee myös sukulaisia ja muita vanhempia, voi täytekakun lisäksi tarjota suolaista piirasta, voileipäkakkua tai vaikka erilaisia salaatteja ja patonkia. Itselleni on tärkeää, että tarjottavaa on tarpeeksi, eikä kenenkään tarvitse toivottavasti lähteä kotiin Mäkkärin kautta. + Varaudu siihen, että mikään ei mene suunnitelman mukaan
vieraat tulevat ovelle puolta tuntia ennen juhlan alkua, kun moppaat vielä lattiaa. Lapset eivät nuku päiväunia ja huutavat kuin hyeenat koko juhlan ajan. Ilma on kaikkea muuta kuin aurinkoinen ja tarkoitus oli polskia altaassa ja nauttia kylmiä juomia "Beach baarissa". Kakun sokerikuorrute liimaantuu pöytään kaulittaessa. Et kiireessä ole ehtinyt katsoa peiliin ja edustat koko päivän hompsuisena. Päällystät kakkuja vieraiden saapuessa. Olet unohtanut kutsua osan sukulaisista jne. jne.
Kaiken tämän ja paljon muuta kokeneena voin kertoa, että se ei haittaa yhtään mitään. Vaikka muutama tippa saattaa tulla linssiin suunnitelman muuttuessa, voin luvata että viimeistään seuraavana vuonna voi niillekin muistoille nauraa ja oppia olemaan itselleen vähän armollisempi. Ps. Mikäli haluat valokuvia muistoksi, kannattaa varmistaa että joku muu ottaa kuvia. Kahvinkeiton tai lasten leikittämisen lomassa se saattaa nimittäin unohtua.
klo 6:43 | 13.6.2016
Auttaa myös jos muistaa, koska ne oman lapsen synttärit on ... :) Oma blogini: Lapsiperheen arkirealismia / Facebook
klo 7:34 | 13.6.2016
Hahah! Unohtu mainita tossa listassa. 😂💕
klo 22:45 | 9.6.2016
Meillä vietetään lauantaina synttäreitä ja sen sijaan, että valmistelisin juhlaa vaikka siivoamalla, löysin illalla paljon mielekkäämpää puuhaa. Kaikki askartelu ja näpertely toimii mulla hyvänä rauhoittumiskeinona (ainakin niin kauan kun homma luistaa. Hermostuessa on meditoinnit ja rauhoittumiset kyllä kaukana mielestä) , joten pakon sanelemana oli askarreltava muutama koriste. Mä olen toisiaan erityisen hyvä tässä asioiden tärkeysjärjestykseen laittamisessa siis. Mutta oletuksena on, että lauantaina on asunto siisti ja pöydät notkuu kakkuja. Hyvä ilmakin olisi plussaa.
Tulostin kymppisynttäreitä viettävän Aronin vauvakuvia ihan normaalille paperille, kaivoin laatikoista varrastikkuja, vanhoja kuviopapereita ja kukkanauhaa, joista leikkasin kukat noihin tötteröhattuihin tupsuiksi. Lisäksi tarvitsin liimaa ja teippiä. Otsikko on sinänsä harhaanjohtava, sillä nämä tikut on päätymässä kerrosleipiin pitämään ne kasassa. Alkuperäinen idea oli kyllä tökätä ne koristeiksi kuppikakkuihin, että oikeilla jäljillä ollaan kuitenkin.
Aika iloinen vekkuli noissa kuvissa virnistelee. :)
klo 10:53 | 11.6.2016
Onnea päivänsankarille! Koristellut tikut on tosi hauska idea. Ja mitä kaikkea tuleekaan säästettyä, että joskus sitten tätäkin voi tarvita.... Osoitit, että kekseliäänä et pelkästään säilö tarvikkeita vaan myös toteutat. :)
klo 20:18 | 11.6.2016
Kiitos! ❤️ Mulla on suorastaan "sukurasite" tässä keräilyssä, sillä kulkee kyllä isältä tyttärelle ja myös äidiltä tyttärelle tämä keräilygeeni. Mutta monesti on ollut hyötyä tästä tavaroiden säästelystä ja rahaakin on säästynyt monta euroa. Kunhan vaan vielä muistaisi mitä minnekin on säilönyt. :)
klo 15:54 | 7.6.2016
Mä olen aina ollut aika huono ihminen ottamaan kritiikkiä vastaan ja saatan loukkaantua, vaikka se kritiikin antaja olisi ihan oikeassakin. Mä teen ihan varmasti virheitä ja toisaalta ne virheet yleensä myös opettaa jotain. Jos ei muuta niin ainakin katsomaan peiliin. On kuitenkin tyystin eri asia saada sitä huonoa palautetta ihan privaatisti ja rakentavasti annettuna ,kuin että tulee julkisesti nöyryytetyksi. Lisäksi mun on paljon helmpompi ottaa kritiikkiä vastaan vaikka väärin tehdystä työstä, kuin mun tavasta olla äiti. Sillä minähän olen tai ainakin pyrin olemaan paras mahdollinen äiti, mitä maa päällään kantaa. En myöskään itse lähtisi ihan löyhin perustein arvostelmaan muiden äitien tapaa olla äiti. Välillä musta tuntuu, että olen kävelevä rikkinäinen levysoitin, joka hokee päivästä toiseen samoja asioita. "Älä juokse tielle, katso autoja, varo pyörää, väistetään, tuolilla istutaan, ei jalkoja pöydälle, ruokaa ei heitetä.. " samat lauseet toistuu satoja kertoja viikossa. Joku viisaampi on sanonut, että lapsi tarvitsee keskimäärin 8000 toistoa, jotta asia jäisi mieleen. 8000!!! Siinä saa suu käydä ja oikeasti olen vain tyytyväinen, jos joku ulkopuolinen ojentaa myös minun lapsia silloin kun en itse ole paikalla tai jos äidin viesti ei mene perille, niinkuin joskus tapahtuu myös. Oletan tietysti, että asian voi silloinkin sanoa rakentavasti.
Viimeksi lauantaina puistoilemassa ollessa Leon avasi portin, jolloin vieras nainen riensi sanomaan, että portti tulee pitää kiinni, ettei pienet lapset juokse tielle. Tämä oli mielestäni täysin hyväksyttävää ja saattoi jopa toimia paremmin, kuin että itse olisin sanonut samasta asiasta. Toki siis riensin itse myös paikalle, mutta tämä nainen sattui olemaan lähempänä.
Sunnuntaina olimme matkalla ratikalla kotiin ja pojat olivat väsymyksestä villeinä. Satuin olemaan selkä Leoniin päin, sillä ojensin juuri esikoista siitä, ettei penkeillä pidetä kenkiä, kun Leon päätti nousta kahden penkin päälle seisomaan. Huomatessani asian pyysin häntä myös tiukasti tulemaan alas penkiltä. Tässä vaiheessa kuski päätti ryhtyä tuumasta toimeen ja kuulutti, ettei penkeillä saa seistä. Tämänkin hyväksyin mukisematta sillä ainakin Leon rauhottui samantien ja jopa pelästyi hiukan. Kuski ei kuitenkaan malttanut lopettaa tähän vaan siinä kaikkien kanssamatkustajien edessä neuvoi minua opettamaan lapsiani paremmille tavoille. Koska asia tapahtui kaiuttimen kautta, koko vaunullinen ihmisiä sai kuunnella minun sättimistä. Palaute saattoi olla ansaittua, mutta ainakin se tuli siinä muodossa, että itselle tuli siitä tosi paha olo. Mitä mieltä te olette, saako teidän lapsia komentaa ja miten reagoitte, jos teitä arvostellaan vanhempana? palaute
Anna 1/6
klo 22:44 | 7.6.2016
Kuski se tarvisi oppia käytös tapoja! Törkeätä! Olen sanaton!
klo 8:33 | 8.6.2016
mietin jälkikäteen, et pitikö hän itseään asiallisena ton lohkaistuaan. Aron ois halunnut lähteä ulos koko ratikasta ja oli tosi pahoillaan koko illan. Tyyppi antaa aina paikkansa vanhuksille ja raskaanaoleville ja kun tulee yksi ylilyönti, äitiä sätitään siitä. Keskimmäinen nyt ei tajunnut tietty mitään, ihmetteli vaan miksi veli on surullinen. Ja ihan varmasti tulee vielä nousemaan penkille seisomaan sen sata kertaa, vaikka kuinka motkotan. vastaa
Minusta saa komentaa ja äidin on se kestettävä... Onhan se selvä, että kuski ko. asiaan puuttuu, koska hänen vastuullaan on liikennöintiväline. Miksi me äidit ollaan niin herkkähipiäisiä muiden puuttumisella. Olisiko kuitenkin luotettava enemmän siihen omaan sisäiseen ääneen siitä, että tietää itse, että on hyvä kasvattaja ja kertoa lapsille, että näin se yhteiskunta ojentaa, jos emme toimi oikein. Mieluummin vaikka olisit kiittänyt kuljettajaa, kun osallistui tähän yhteiseen kasvatustehtävään. Toki itsellekin on käynyt vastaavia tilanteita lasten kanssa ja myötähäpeä ja muut tunteet on koettu, mutta jälkeenpäin keskustelutaitoa lasten kanssa ovat saaneet siitä tarvittavan muiston rajojen laitosta... Tsemppiä Jatkoon!
klo 21:03 | 9.6.2016
Kiitos kommentista. Olen samaa mieltä, että saa komentaa ja puuttua niinkuin myös yllä kirjoitin. Lähinnä se äidin moittiminen tuntui musta pahalta. Voi toki olla herkkähipiäisyyttä tietysti. vastaa
klo 17:57 | 9.6.2016
Kuski kyllä ylitti asiallisuuden rajat. Eka kommentti hyvä, toinen silkkaa viisastelua ikävällä sävyllä. Pistä palautetta HSL:lle!
ehkä se ei kuullut, että komensin lapsia tms. Mutta en ainakaan osannut odottaa moista kommentointia.
{ noodle brains- halloweenin ruokavinkki } { vihdoinkin löytyi ratkaisu iltojen nukuttamisrumbaan } { kurpitsakeitto } { ilmianna paras lasagne-reseptisi ja pelastetaan samalla ehkä myös muutama oranki } { mitä silloin soi radiossa? } { lihattomamman lokakuun kokeilussa Falafelit } { miten sinä voit? ajatuksia työhyvinvointiviikosta } { tarinoita Afrikasta- viimeinen episodi } { poke bowl ennen pokejahtia } { viikonlopun aamiainen voi täyttää pitkälle iltapäivään } Syyskuu
30 minuutin ateria (2) aamiainen (2) Aamu (2) aamupala (2) Afrikka (7) Ahvenanmaan pannukakku (1) aistit (1) äiti (4) Äitienpäivä (2) Äitiys (6) alkupalat (1) alumiini (1) Arabia (2) Arki (3) arkiaamut (1) Arvonta (1) askartelu (2) askarteluideat (1) Bali (1) Brownie (1) budjetti (1) Buffalo wings (1) bussimatka (1) cake toppers (1) deodorantti (1) detox (2) DIY (4) douala (1) Ekohippi (1) ekologiset pesuaineet (1) ekologisuus (3) elämä (4) eväsretki (1) faktat (1) falafel (1) feng shui (1) Finnair (1) fotografiska museet (1) Frozen yogurt (1) gilbir munat (1) GLA (1) grillattu raparperi (1) Grillaus (1) guacamole (1) haaste (2) haikeus (1) hajusteet (1) Halloween (1) HAM (1) hanami (1) harrastus (2) hävikkiohje (1) Hävikkiruoka (2) Hävikkiviikko (1) Helsinki (5) herkkua hävikistä (7) herkkuahävikistä (1) hetkessä eläminen (1) hiekkaranta (1) hiljentyminen (1) hilloke (1) house of rym (1) hylätythuvilat (1) hyvä elämä (4) hyvä olo (1) Hyvinvointi (1) ihminen (1) illallinen puutarhassa (1) ilmaisliikunta (1) imetys (1) itä-Helsinki (1) Jälkiruoka (1) jauheliha (1) Jooga (2) joogaa ulkona (1) joogabrunssi (1) joulumarkkinat (1) juhlabudjetti (1) juhlakoristeet (2) juhlapöytä (1) juhlat (3) juuret (1) kakkutrendit (1) kakunkoristeet (2) kamerun (6) kanttarelli (1) kanttarellirisotto (1) kasvatus (1) kasvimaa (1) kasvisruoka (3) kateus (1) katiswayblogi (1) kaverisynttärit (1) kesä (5) Kesäloma (1) kesäpöytä (1) kesäsuunnitelmat (1) ketunlenkki (1) ketutus (1) Kevät (4) kierrätys (1) kierrätysmateriaali (1) kirppislöydöt (1) kirsikankukka (1) Kirsikkapuut (1) kohtaamisia (1) koripallo (2) koriste (1) kortti (1) kotitreeni (1) Kouvola (1) Kruunuvuori (1) KT matkustaa (2) ktkokkaa (2) Kukkakaali (1) kukkakaalipaistos (1) kuntoilu (1) kuntopiiri (1) Kurpitsa (1) kurpitsakeitto (1) kurpitsateema (1) kylvöpuuhat (1) lammas (1) Lapset (4) lapsikuvaus (1) Lapsiperhe (6) lapsiperhe retkeilee (1) Lapsuus (6) Lasagne (1) Lasten kanssa (1) Lastenjuhlat (4) lastenkanssa kahdenkesken (1) latva-artisokka (1) lauantai (1) Leivonta (2) lihaton lokakuu (1) lopettaminen (1) luomu (1) luonne (1) luonnonmukaisuus (1) luonto (3) luovuttaminen (1) Madara (1) magnesia festivaali (1) makuuhuone (1) mansikkakakku (1) Marenki (1) Marenkikakku (1) Matka (1) matkailu (2) matkakertomus (1) matkakuvaus (1) matkalla lasten kanssa (1) Matkamaanantai (1) matkatarina (2) matkatarinoita (5) matkavinkki (1) matkustelu (1) megazone (1) metsäleikit (1) minä (1) muistot (1) musiikki (1) muutos (1) myskikurpitsa (1) nachot (1) naked cake (1) nakukakku (1) nostalgiaa (1) notkeus (1) nukuttaminen (1) ole hyvä! (1) omituisuus (1) Onnellisuus (3) onni (1) onnistuminen (1) paahtoperunat (1) päiväkoti (1) palaute (1) palmuöljy (1) pannukakku (1) parhaat vinkit perhekuvaaukseen (1) pariisi (1) Parsa (1) Pavlova (1) pekoni (3) pelastetaan orangit (1) Perhe (13) Perhekuvaus (1) perhepotretti (1) pesto (1) pestoperunat (1) Pihatreeni (1) pikakakku (1) pikaleivos (1) piknik (1) pinata (1) Pinjata (1) pinkki nauha (1) pizza (1) pizza perjantai (1) poke bowl (1) Pokemon GO (1) porkkana cup cakes (1) porkkanakakku (1) Porvoo (1) Positiivisuus (3) potassium alum (1) potretti (1) Praha (1) Punajuuririsotto (1) puutarha (1) Pyöräily (1) pysähtyminen (1) quesadillat (1) raakatori (1) Rakkaus (2) Raparperi (1) recooked food (1) reloved food (2) rentoutuminen (1) repovesi (1) Resepti (23) retkeily (2) retki (2) riisipuuro (1) rintasyöpä (1) risotto (1) Roihuvuori (1) Ruoka (1) ruokaa tähteistä (1) ruokahävikki (1) ruokakirja (1) ruokaohje (2) ruuhkavuodet (2) Ruusut (1) säännöt (1) saippuakuplat (1) sakura (1) salaatti (1) salsa (1) sektio (1) Siivous (1) siivouspäivä (1) Singapore (1) sisu (1) Sisustus (1) Sitruunapasta (1) Smoothie (2) sokerikakku (1) some (1) Somehitti (1) someruoka (1) spiruliina (1) stressi (1) stressinhallinta (1) sukututkimus (1) sunnuntai (1) suolaiset suupalat (1) suomalaisuus (1) support your local (2) synnytys ulkomailla (1) Synnytyskertomus (1) syntymä (1) syntymäpäivät (3) syötävät kukat (1) syreenisokeri (1) tähteet (1) talous (1) Talvipuutarha (1) tapas (1) tarina (1) tasseli (1) teemajuhlat (1) terveys (2) Tine k (1) Töölönlahti (1) tortilla (1) Tukholma (1) Työhyvinvointi (1) ulkokuvaus (1) unelmat (1) unelmointi (1) uni (1) uppomuna (1) Vallila (1) Vallilan stoori (1) Valokuvaus (2) vanhemmuus (3) vapaus (1) Vappu (1) verhoomo (2) Verhoomo Tehdas (1) viikonloppu (2) viking line (1) vinkit vanhemmuuteen (1) vinyasa flow (1) Waste to taste (9) wastetotaste (1) ystävät (1) Instagram